
Кешенді шаралар күтіп тұр

Елбасымыз латын графикасына негізделген қазақ тілі эліпбиін бекіту туралы Жарлыққа қол қойды. Бұл Қазақстанның тарихында есте қалатын айтулы оқиға деуге болады.
Латын әліпбиіне оралу бүгінгі жаһандану дәуірінде қажетті шара екендігін барша қауым біліп, түсініп отыр. Еліміздің барлық аймақтарында  түсіндіру жұмыстары бүгінгі күнге дейін белсенді жүргізіліп келді.  Еліміздің рухани жаңғыруына жаңа қадам жасалып, сананың  серпілісіне, жадының  жаңғыруына алып келетін маңызды жобаға қазақ-стандықтардың өз ойларымен бөлісіп, азаматтық ұстанымдарын танытқандықтары көңілімізден шықты. Жаңа нұсқада қазақ тілінің табиғатына сай фонологиялық принцип негізге алынды. Әр дыбысқа ұсынылған жеке таңбалар да қазақ тілінің дыбыстық табиғатын ескеруден туындаған.
«Бір дыбыс-бір әріп» қағидатын ұстанған әліпбиді қоғам да, тілші ғалымдарымыз да қолдайтындықтарын білдірген болатын. Сол себепті көпшілік жақтаған әліпбиді кең қолданысқа енгізу үшін ұйымдастыру жұмыстарын тиімді жүргізу талаптары да ай-қындалды. Мемлекет басшысы Қаулыда бекітілген латын әліпбиіне 2025 жылға дейін кезең-кезеңімен көшудің орындалуын Қазақстан Республикасы Президентінің Әкім-шілігіне жүктеді.
Жазу саласына реформа жүргізу барысында қазақ тілінің орфографиялық заңды-лықтарына толықтырулар мен өзгерістер енгізуге тілші-ғалымдары да құлшыныспен кірісеріне сенімдіміз. Орфографиялық сөздіктің түрлерін (академиялық сипаттағы ор-фографиялық сөздік, мектепке арналған орфографиялық сөздік, көпшілікқолды орфографиялық сөздік) түзу - халықтың сауаттылық деңгейін көтеру үшін ең бір қажетті шара екені айтпаса да түсінікті. Бүгінде жылдам кешуге көмектесетін көптеген қазіргі за-манғы технологиялар бар, сондықтан сол мүмкіндіктер тиімді пайдаланылса нұр үстіне нұр болады. 2018 жылдан бастап жаңа әліпбимен оқытатын білікті мамандарды дайындау жүзеге асырылады. Мектептер үшін оқулықтарды дайындау бойынша жұмыстары басталады. Яғни, жаңа әліпбидің ғылыми-әдітемелік базасын әзірлеу, үйретуші педагог мамандарды даярлау, орталықтандырылған   он лайн   семинарлар мен курстар ұйымдастыру, БАҚ құралдарын және әлеуметтік желілерді латынша рәсім-деу деген сияқты маңызды жұмыстар жоспарлы түрде жүргізілетіндігі анық.
Жаңа әліпбиді қолдануда қолдағдысы мен көздағдысын қалыптастыруға біршама уақыт керек. Алайда, латын графикасына негізделген жаңа әліпбиде кездесетін таңбалар халыққа жат емес. Бұл таңбаларды көшедегі жарнамалардан, ғимарат атауларынан, тіпті, енім атауларынан жиі кездестіруге болады. Яғни, халықарасында жаңа әліпбиге деген көздағды қалыптасты. Ал қолдағды - әліпбиді меңгеру барысында тәжірибемен келетін машық, ол әрине уақыт еншісінде.
Елбасы айтқандай, латын әліпбиіне көшу - заман талабы. Жұмыла көтерген жүк жеңіл. Ендігі кезекте жарқын болашаққа бастайтын маңызды мемлекеттік шараны жүзеге асыру үшін баршамыз атсалысуымыз қажет.

